Sárkányokkal vág neki a Déli-sarknak két belga
Meg akarja dönteni a külsõ beavatkozás és gépi segítség nélkül megtett leghosszabb sarkvidéki expedíció világrekordját két belga felfedezõ. A páros szélsárkányokhoz erõsített szánokon vág neki a száznaposra tervezett, több mint hatezer kilométeres déli-sarkvidéki távnak.
A veterán kalandkeresõnek számító, negyvenkilenc éves Dixie Dansercoer 1997-ben már átszelte egyszer a Déli-sarkvidéket, ezúttal pedig a huszonhat éves Sam Deltourral vág neki az erõt próbáló távnak. A jeges kontinenst övezõ különleges széljárást kihasználva a két felfedezõ szélsárkányok segítségével készül keresztülvitorlázni megpakolt szánjaival az Antarktiszon.

A két belga november 4-én indul útnak az orosz Novolazarevszkaja kutatóállomásról a Déli-sark felé. Visszaútjukon a Vosztok kutatóbázis és a Shackleton-jégself közötti felfedezetlen területen hajtanak keresztül.

Dansercoer (balra) és Deltour 2010-ben már az Antarktiszon edzett az útra

A különleges megoldással naponta átlagosan 60, de legjobb esetben akár 300 kilométert tudnak megtenni, remélve, hogy ezzel sikerül megdönteniük a norvég származású Rune Gjeldnes által felállított, jelenleg is érvényes világrekordot. Gjeldnes öt évvel ezelõtt kilencven nap alatt tett meg 4800 kilométert a Déli-sarkvidéken.

Az élelemmel, sátrakkal, szélsárkányokkal és kutatófelszerelésekkel megpakolt kísérõszánok súlya 190 induláskor kilogramm lesz. A páros a széljárási mintákat fogja tanulmányozni az út során, és információkat gyûjt a jég minõségérõl, hogy Belgiumba visszatérve összevessék azokat a klímaváltozással foglalkozó kutatók eredményeivel.

A külsõ segítség hiánya miatt belga páros rakományának legnagyobb részét a mélyhûtött ételek teszik ki, mivel fejenként ötezer kalóriát kell bevinniük naponta ahhoz, hogy kibírják a fizikailag megterhelõ utat. A páros december 14-én érné el a Déli-pólust, a tervek szerint pontosan száz évvel azután, hogy a norvég felfedezõ Roald Amundsen 1911-ben elõször lépett a háborítatlan területre.
Antarktisz Déli-sark Sárkány felfedezõ rekordkísérlet expedíció